# PROMÓCIÓS SZABÁLYZAT

# 30 napos Ambilight élmény promóció

**Szervező:**  
A TP Vision Europe BV Magyarországi Képviselete  
székhelye: Magyarország, Budapest, 1117 Neumann János u. 1.  
Cg.: 01-12-074066  
a továbbiakban mint "**Szervező**"

**Ügynökség:**

**AVEDA PTI, id. R. O., székhelye: K Hájům 1309/34, 155 00 Prága 5, IC: 256 75 028, bejegyezve a Prágai Városi Bíróságon vezetett kereskedelmi nyilvántartásba, a C szakasz 60202 számában**

**(a továbbiakban: Ügynökség)**

**Partnerek:**  
Szervező termékeit forgalmazó jelen szabályzat végén felsorolt kereskedelmi vállalatok,  
a továbbiakban mint „**Partner vagy Partnerek**“  
  
**A Promóció neve:**  
30 napos Ambilight élmény promóció  
a továbbiakban **„Promóció**“  
  
**A Promóció célja:**  
A Philips Ambilight televíziók és az egyedülálló Ambilight technológia népszerűsítése, az Ambilight televíziók eladásainak ösztönzése, és piaci forgalmának fellendítése.

**A Promóciós termékek:**A promóciós termékek a jelen szabályzat végén felsorolt Magyarországon forgalomben levő Philips Ambilight televíziók (a továbbiakban: "**Promóciós Termék vagy Promóciós Termékek**").

**A Promóció időtartama:**  
2022. április 1. – 2022. május 31.

**Részvételi feltételek:**  
A Promócióban a Polgári Törvénykönyvről szóló 2013. évi V. törvény (a továbbiakban: „Ptk.”) 8:1. § (1) bekezdésének 3. pontja értelmében fogyasztónak minősülő, 18. életévét betöltött azon természetes személy (a továbbiakban: **"fogyasztó**"), illetve a 3:1. § szerinti jogi személy (a továbbiakban: "**jogi személy**") vehet részt, aki a Promóció időtartama alatt a Partnerek bármelyikétől magyarországi szállítási címmel, a jelen szabályzatban foglalt feltételek szerint egyidejűleg Promóciós Termékeket vásárol, és aki/amely egyetért és elfogadja a jelen szabályzatban foglaltakat (a továbbiakban együtt: "**Vásárló**").

**A Promóció mechanizmusa:**

A Vásárló a Promóció időtartama alatt a Promóciós Terméket megvásárolja, hazaviheti, kipróbálhatja és tesztelheti, és a vásárlás napjától számított 30 napon belül a jelen Promócióra hivatkozással és a jelen szabályzatban foglalt feltételek, továbbá a Partner honlapján megtalálható – a Promóciós Termékekre vonatkozó - vásárlástól való elállásra vonatkozó szabályok szerinti feltételekkel a Promóciós Termék megvásárlásától elállhat. Az elállás előtt a Vásárló köteles tájékozódni a Partner esetleges további elállási feltételeiről. Távollévők közötti (online, pl. webáruház) vásárlás esetén a Vásárlót akkor illeti meg az elállás joga, ha a megrendelését a Promóció időtartama alatt adja le.

Előfordulhat, hogy egy adott időpontban nem minden Promóciós Termék érhető el egy adott Partnernél. Az egyes Promóciós Termékek elérhetősége kizárólag az értékesítési helyektől függ. A Szervező nem vállal felelősséget azért, hogy az összes Promóciós Termék az összes Partnernél és/vagy értékesítési helyen a Promóció teljes időtartama alatt bármikor elérhető. A Promóció a partnereknél készleten lévő termékekre érvényes. A Termékek elérhetőségéről a Vásárló Vásárlás előtti tájékozódása szükséges.

1. A Promócióban történő részvétel feltétele a promóció ideje alatt vásárolt visszáruzni kívánt termék vásárlástól számított (számla kelte) 30 napon belüli regisztrációja a promóció honlapján [www.philips.hu/ambilight-promo](http://www.philips.hu/ambilight-promo), vagy a www.tv-audio-promocio.hu regisztrációs oldalon. A sikeres regisztrációt követően 2 munkanapon belül a regisztráció során megadott email-címre egyedi kódot küldünk. A termék visszaküldésekor a kapott egyedi kódot mellékelni kell a Partner visszáru szabályzatának és eljárásrendjének megfelelő módon kitöltött visszárudokumentumhoz. Az egyedi KÓD megküldését követően a vásárló haladéktalanul, de legfeljebb **7** napon belül köteles a terméket a vásárlás helyére a kereskedelmi Partnerhez visszajuttatni.
2. A Vásárló a Promócióban az elállási jogát csak akkor gyakorolhatja, ha a Promóciós Terméket sértetlenül, az eredeti csomagolásban, annak összes tartozékával együtt, hiánytalanul és kifogástalan állapotban juttatja vissza a vásárlást igazoló eredeti bizonylattal/számlával és a regisztrációt követően kapott egyedi kóddal az eladáshelyre. Egyéb esetben, a felmerült értékcsökkenésre tekintettel a Partner egyedi mérlegelése és elállási rendje alapján dönt a visszáru befogadásáról és vonatkozó pénzvisszatérítésről.
3. A [www.philips.hu/ambilight-promo](http://www.philips.hu/ambilight-promo) és www.tv-audio-promocio.hu elérési címen is elérhető regisztrációs űrlap hiánytalan és valóságnak megfelelő adatok (személyazonosításra alkalmas adatok, vásárlási adatok, vásárlást igazoló dokumentum /számla/ fotójának, illetve a vásárolt Promóciós termékek sorozatszámáról készült fotók feltöltése) kitöltésével és feltöltésével a vásárló kinyilvánítja a promócióban való részvételi szándékát, egyben elfogadja a Promóciós szabályzatban foglaltakat és a vonatkozó adatvédelmi előírásokat. Ha a határidőben kitöltött regisztrációs űrlap hibás adatokat tartalmaz, hiányos, (pl. a kötelező mellékletek nem kerültek feltöltésre, vagy az olvashatatlan) és azt a Vásárló nem javítja és/vagy egészíti ki, vagy ha egy fogyasztó egynél több terméket regisztrál, úgy a Vásárló regisztrációja nem érvényes. A regisztráció utolsó lehetséges dátuma 2022. június 30.
4. A Szervező a regisztrációval kapcsolatos panaszokat, kifogásokat és tudakozódásokat a regisztrációt követő egyedi kód megküdésétől számított 14 napon belül, de legkésőbb 2022. július 14-ig fogadja tpv@aveda-pti.cz e-mail címen.
5. A Promócióban csak természetes személyek vehetnek részt. A Promócióban egy fogyasztó egy regisztrációra jogosult.
6. A Promóció kizárólag azon Promóciós Termékek vásárlására vonatkozik, amelyek esetén a vételárat készpénzben, bankkártyával vagy banki átutalással fizetik meg, függetlenül attól, hogy a teljes vételár kifizetésre került-e, vagy a vétel részletre történt.
7. Jelen Promóció által nyújtott kedvezmény nem vonható össze más különleges ajánlattal, hirdetéssel vagy szerződéssel, kivéve, ha a Szervező és a Partner közötti megállapodás ettől eltérően rendelkezik.
8. A Promócióban a Szervező alkalmazottai nem vehetnek részt.
9. A Promóció csak Magyarország területén érvényes és kizárólag a Magyarországon vásárolt termékekre vonatkozik.
10. A Promóció lefolytatására Szervező az AVEDA PTI, s. r. o., se sídlem K Hájům 1309/34, 155 00, Praha 5, IČ: 25675028, ügynökséget (a továbbiakban: “**Ügynökség**”) bízza meg. Az ügynökség feladata a regisztrációs folyamat kezelése és az adatvédelem.
11. Jelen szabályzat a Vásárló jogszabályból (különösen a jótállásból és szavatosságból, illetve távollévők közötti szerződés esetén a 45/2014. (II. 26.) Korm. rendeletből) eredő jogait nem érinti.
12. A Szervező jogosult ellenőrizni a Promócióban való részvétel feltételeit, vitás esetekben pedig értékelni és végső döntést hozni a Promócióhoz kapcsolódó bármely kérdésben.
13. A Szervező saját döntése alapján jogosult kizárni bármely Vásárlót a Promócióból, ha a Vásárló megsérti a Promóciós Szabályzatot, és/vagy jóerkölcsbe ütköző és/vagy a Szervező és/vagy a Partner, és/vagy a Szervező általa forgalmazott termékek jóhírnevét sértő vagy veszélyeztető magatartást tanúsít, anélkül, hogy ezért a Vásárlóval szemben bármilyen kártérítési, vagy egyéb felelőssége merülne fel. A kizárásból származó költségeket vagy károkat a Vásárló viseli.
14. A Szervező fenntartja a jogát arra, hogy bármikor, indoklás és előzetes értesítés nélkül a Promóció szabályait megváltoztassa, és/vagy a Promóciót megszüntesse, a Promóciós Termékek vásárlásával kapcsolatosan a Promóció feltételeit a módosítást vagy megszüntetést megelőzően már teljesített Vásárló Visszatérítéshez való jogainak sérelme nélkül. A Promóció szabályainak módosítása és megszüntetésének bejelentése a Szervező honlapján is megtehető.

**Adatvédelem:**

A Szervező tájékoztatja a Vásárlót arról, hogy:

a) a Promócióban történő részvételhez a Partner az alábbi személyes adatok megadását kérheti a Vásárlótól: név, e-mail cím, bankszámlaszám, egyedi kód.  
  
b) a Promócióban való részvétellel önkéntes hozzájárulását adja ahhoz, hogy a jelen szabályzat alapján a személyes adatai a Szervező és a Partner adatbázisába kerüljenek és azokat a Szervező és a Partner a Promóció lebonyolítása céljából minden további ellenszolgáltatás nélkül kezelje. Az adatokat a Szervező és a Partner a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679/EU rendelet (GDPR), valamint a további vonatkozó jogszabályok rendelkezései szerint kezeli, az adatkezelés jogalapja a Vásárló önkéntes hozzájárulása (GDPR 6. cikk (1) bekezdés a) pont). A Szervező és a Partner az adatokat addig kezeli, ameddig azokra a Promóció lebonyolítása céljából szükség van, illetve aadatvédelmi nyilatkozatban fogaltaknak megfelelően, illetve panasz vagy jogvita esetén a vita lezárásáig.

c) az adatszolgáltatás önkéntes, amennyiben a Vásárló nem adja meg a Promóció lebonyolításához szükséges személyes adatait, vagy amennyiben a hozzájárulását visszavonja, a személyes adatok törlését kéri az elállás folytán bekövetkező szerződés megszüntetést megelőzően, az kizárja a Vásárló részvételét a Promócióból.  
  
d) amennyiben a jogszabály a Szervező és/vagy a Partner részére kötelező adatkezelést ír elő, a Vásárló által kért törlésnek Szervező és/vagy a Partner csak ezen kötelező adatkezelést követően tud eleget tenni, a hozzájárulás visszavonása (adatok törlése) nem érinti a visszavonás (törlés) előtt a hozzájárulás alapján végrehajtott adatkezelés jogszerűségét.  
  
Az Ügynökség továbbítja a Vásárló személyes adatait a Szervezőnek, ha a Vásárló a [www.philips.hu/ambilight-promo](http://www.philips.hu/ambilight-promo) honlapon történő regisztráció során kiválasztotta a Philips termékekről szóló hírek fogadásának lehetőségét, és egyetért azzal, hogy a Szervező kezelje a fogadáshoz szükséges adatokat.

A Vásárló kérheti a promócióval kapcsolatos információkról való leiratkozását a Promóció időtartama alatt a tpv@aveda-pti.cz e-mail címre küldött kérelemmel, Promóció időtartamának lejárta után pedig a kérelem benyújtható a https://www.philips.hu/c-e/gdpr-privacy.html oldalon található űrlapon keresztül. Vásárló személyes adatainak kezelésére, az adatkezeléssel kapcsolatos jogaira vonatkozó további részletszabályokat a **30 napos Ambilight élmény promóció** Adatkezelési Tájékoztatója, amely a www.philips.hu/ambilight-promo linken érhető el, továbbá a Szervező adatkezelési szabályzatai <https://www.tpvision.com/policy/PRIVACY-STATEMENT-OF-TPV-HOLDING-EUROPE-BV-hu-HU.pdf>  és a Partnerek saját adatkezelési szabályzatai tartalmazzák, melyek a **30 napos Ambilight élmény promóció** Adatkezelési Tájékoztatójában a Partnerek neve mellett felsorolt linkeken érhetők el.  
Tekintettel arra, hogy a Promócióban való részvétel feltétele a személyes adatok kezeléséhez való hozzájárulás megadása, ha a Vásárló visszavonja ezen hozzájárulását, akkor a Szervező köteles abbahagyni a Vásárló személyes adatainak kezelését, amely automatikusan kizárja a Vásárlót a Promócióban való részvételből, és a Vásárló semmilyen jogot nem érvényesíthet a Promóció alapján.

**A promóció egyéb feltételei:**

1. A Szervező semmilyen körülmények között nem vállal felelősséget azokért a károkért, amelyek abból erednek, hogy a Vásárló által tévesen megadott bankszámlaszám miatt a Visszatérítést nem lehetett a Vásárló részére a bankszámlájára átutalni.  
     
   2. A Promóció Szabályzata a [www.philips.hu/ambilight-promo](http://www.philips.hu/ambilight-promo) oldalon érhető el.  
     
   3. A Promóciós Termékek vásárlására, az esetleges panasz kezelésére - jelen szabályzatban nem szabályozott kérdésekben - a Partner szerződési feltételei irányadók.  
     
   4. A jelen szabályzatban nem szabályozott kérdésekben a Ptk. és a Fogyasztóvédelmi törvény rendelkezései irányadók.

**Promócióban résztvevő Partnerek és honlapjaik:**

Media Markt <https://www.mediamarkt.hu/>

EMAG <https://emag.hu>  
Extreme Digital [https://edigital.hu](https://edigital.hu" \t "_blank)  
Euronics <https://euronics.hu>

Marketworld <https://marketworld.hu>   
X System <https://www.xsystem.hu>   
MaxPower

Bestbyte <https://www.bestbyte.hu/>

**A Promócióban résztvevő termékek**

|  |  |  |  |  |
| --- | --- | --- | --- | --- |
| **HU** | | | | |
| 32PFS6906/12 |  | 55PUS7805 |  | 65PUS8505 |
| 43PUS7805 |  | 55PUS7855 |  | 65PUS8506 |
| 43PUS7855 |  | 55PUS7906 |  | 65PUS8535 |
| 43PUS7906 |  | 55PUS7956 |  | 65PUS8536 |
| 43PUS7956 |  | 55PUS9206 |  | 65PUS8545 |
| 43PUS8505 |  | 55PUS9435 |  | 65PUS8546 |
| 43PUS8506 |  | 58PUS7805 |  | 65PUS8555 |
| 43PUS8535 |  | 58PUS7855 |  | 65PUS8556 |
| 43PUS8536 |  | 58PUS8505 |  | 65PUS9206 |
| 43PUS8545 |  | 58PUS8506 |  | 65PUS9435 |
| 43PUS8546 |  | 58PUS8535 |  | 70PUS7805 |
| 43PUS8555 |  | 58PUS8536 |  | 70PUS7855 |
| 43PUS8556 |  | 58PUS8545 |  | 70PUS7906 |
| 48OLED936 |  | 58PUS8546 |  | 70PUS7956 |
| 48OLED807 |  | 58PUS8555 |  | 70PUS8505 |
| 50PUS7805 |  | 58PUS8556 |  | 70PUS8506 |
| 50PUS7906 |  | 65OLED705 |  | 70PUS8535 |
| 50PUS7956 |  | 65OLED706 |  | 70PUS8536 |
| 50PUS8505 |  | 65OLED803 |  | 70PUS8545 |
| 50PUS8506 |  | 65OLED805 |  | 70PUS8546 |
| 50PUS8535 |  | 65OLED806 |  | 70PUS8555 |
| 50PUS8536 |  | 65OLED854 |  | 70PUS8556 |
| 50PUS8545 |  | 65OLED855 |  | 75PML9506 |
| 50PUS8546 |  | 65OLED856 |  | 75PML9636 |
| 50PUS8555 |  | 65OLED903 |  | 75PUS7855 |
| 50PUS8556 |  | 65OLED935 |  | 75PUS7906 |
| 55OLED705 |  | 65OLED936 |  | 75PUS8505 |
| 55OLED706 |  | 65PML9506 |  | 75PUS8506 |
| 55OLED805 |  | 65PML9636 |  | 75PUS8535 |
| 55OLED806 |  | 65PUS7805 |  | 75PUS8536 |
| 55OLED855 |  | 65PUS7855 |  | 75PUS8545 |
| 55OLED935 |  | 65PUS7906 |  | 75PUS8546 |
| 55OLED936 |  | 65PUS7956 |  | 75PUS8555 |
|  |  | |  | 75PUS8556 |
|  |  |  |  |  |

# Adatvédelmi nyilatkozat

**A TP Vision Europe BV Magyarországi Képviselete**

# 30 napos Ambilight élmény promóció

**ADATKEZELÉSI TÁJÉKOZTATÓJA**

A Vásárló a Promócióban való részvételhez szükséges személyes adatainak megadása önkéntes.

A Szervező és/vagy a Partnerek a Vásárló adatait a Promóció lebonyolításához igénybe vett Adatfeldolgozó közreműködésével a jelen Promóciós Szabályzatban meghatározott célra és részletezett folyamatoknak megfelelően használja fel.

**1. Az adatkezelés célja**  
A Promóciós Szabályzatában meghatározott Promócióban történő részvétellel kapcsolatos regisztráció, a Részvételi feltételek fennállásának ellenőrzése, Promócióban történő részvétel lebonyolítása.  
  
**2. Az adatkezelés jogalapja**  
Az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet - GDPR). 6. cikk (1) bekezdés a) pontja szerint a Vásárló önkéntes hozzájárulása.  
  
**3. A kezelt adatok köre**  
Vezeték- és keresztnév, e-mail cím, bankszámlaszám, a készülék típusa és sorozatszáma, a vásárlás helye és ideje, számla  
  
**4. Az adatkezelés időtartama**  
A Promócióra történő regisztrációtól kezdődően, a Promóció lebonyolítása alatt, de legkésőbb az adatkezelési tájékoztatóban fogaltak szerint, illetőleg az érintett által adott hozzájárulás visszavonásáig.  
  
**5. Az adatkezelés helye**  
A Szervező és/vagy a Partner, mint közös adatkezelők által elektronikus úton és papír alapon, illetőleg az Adatfeldolgozó által elektronikus vagy papír alapon, kizárólag Magyarország és Írország területén belül. Az adatok megőrzésének helye az adatkezelő vagy az adatfeldolgozó székhelye. A személyes adatok kezelésére kizárólag Magyarország és Írország területén kerül sor.  
  
**6. Hozzáférés a személyes adatokhoz**  
A személyes adatokat Promóció lebonyolításában közreműködő személyek és a kapcsolódó technikai és személyzeti feladatokat végző személyek ismerik meg.  
  
**7. Az érintett jogai és a jogorvoslati lehetőségek**  
A Vásárló jogosult a személyes adatainak kezeléséről tájékoztatást kérni, az adatkezelés ellen tiltakozni, azok helyesbítését kérni, továbbá az adatai kezeléséhez adott hozzájárulását bármikor, korlátozás és indokolás nélkül, ingyenesen jogosult visszavonni, valamint jogában áll adatainak a megjelölt célra történő kezelése megszüntetését kérni a Szervezőtől és/vagy a Partnertől. Amennyiben erre az elállás folytán bekövetkező szerződés megszüntetést megelőzően kerül sor, az kizárja a Vásárló részvételét a Promócióból.  
  
Amennyiben jogszabály a Szervező és/vagy a Partner részére kötelező adatkezelést ír elő, a Vásárló által kért törlésnek Szervező és/vagy a Partner csak ezen kötelező adatkezelést követően tud eleget tenni, a hozzájárulás visszavonása (adatok törlése) nem érinti a visszavonás (törlés) előtt a hozzájárulás alapján végrehajtott adatkezelés jogszerűségét.  
Az adatvédelemmel kapcsolatos panaszával a Vásárló a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11.; 1363 Budapest, Pf. 9.; www.naih.hu) vagy az illetékes bírósághoz fordulhat.  
  
Adathelyesbítési vagy törlési szándék, tájékoztatáskérés és tiltakozás a Szervezőnél a [tpv@aveda-pti.cz](mailto:tpv@aveda-pti.cz) email címen, a Partnereknél a Partner Adatkezelési tájékoztatójában megadott elérhetőségeken kérvényezhető. GDPR vagy adatkezelés vonatkozású jelzéseket az jana.prokesova@aveda-pti.cz a Szervező esetében az privacy@tpv-tech.com e-mail-címen fogadunk.  
  
Vásárló személyes adatainak kezelésére, az adatkezeléssel kapcsolatos jogaira vonatkozó további részletszabályokat a Szervező adatkezelési szabályzatai <https://www.tpvision.com/policy/PRIVACY-STATEMENT-OF-TPV-HOLDING-EUROPE-BV-hu-HU.pdf>  és a Partnerek saját adatkezelési szabályzatai tartalmazzák, melyek az alább, a Partnerek neve mellett felsorolt linkeken érhetők el:

Media Markt https://www.mediamarkt.hu/hu/shop/adatvedelem.html

EMAG: <https://www.emag.hu/info/szemelyi-adatok-vedelme?ref=footer_4_2>   
Extreme Digital: <https://edigital.hu/adatvedelem>

Euronics: <https://euronics.hu/adatvedelem>

Marketworld: <https://www.marketworld.hu/Adatvedelmi-nyilatkozat-jADATVED.html>  
X System <https://www.xsystem.hu>   
MaxPower

Bestbyte <https://www.bestbyte.hu/Adatkezelesi-tajekoztato-jADATKEZ.html>

Adatvédelemi kérdések felvételének űrlapja a következő linken érhető el:

<https://www.philips.hu/c-e/gdpr-privacy.html>

Budapest, 2022. március 23.